Eugen Meindl

Eugen Meindl (16. juli 1892 – 24. januar 1951) var en højt dekoreret tysk officer i faldskærmstropperne og general under 2. verdenskrig.

Biografi 
Eugen Meindl blev født i Donaueschingen. Han gjorde tjeneste i artilleriet fra 27. juli 1912. I 1. Verdenskrig ledede han en deling og senere et batteri hvorefter han gjorde tjeneste som adjudant for 67. artilleriregiment og senere for artillerichefen i 52. korps.

Meindl gjode tjeneste i forskellige artillerienheder i Reichswehr. Han blev forfremmet il kaptajn den 1. august 1924. Han gjorde tjeneste i Reichwehr ministeriet fra 14. september 1926 og tilbragte 10 år der inden han blev forfremmet til major.

Den 10. november blev oberstløjtnant Meindl udnævnt til chef for 112. bjergartilleri regiment i Graz. Som oberst anførte han "Meindl Gruppen" og foretog sit første faldskærmsudspring ved Narvik. Hans overførsel til Luftwaffe fulgte den 28. november 1940, selv om han havde været chef for "Assault Regiment Meindl" i faldskærmstropperne siden 9. august.

Ved den luftbårne invasion af Kreta sprang Meindl ud ved Plataniasbroen, hvor han blev skudt i brystet. Major Edgar Stentzler førte regimentet indtil oberst Hermann-Bernhard Ramcke ankom.

Den 26. februar 1942 blev generalmajor Meindl leder af den nyoprettede Luftwaffe Division Meindl i Rusland, og den 26. september overtog han kommandoen over 12. Fliegerkorps (senere 1. Luftwaffe feltkorps).

Meindl udmærkede sig under vinterkampene i Rusland og blev omtalt i Wehrmachtbericht. Den 5. november 1943 blev han forfremmet til kommanderende general for 2. faldskærmskorps, som han ledede på Vestfronten under invasionen i Normandiet og senere ved Cleve og i Reichswald. Meindls korps kæmpede med udmærkelse ved Goch og i Wesel brohovedet. Meindl blev taget til fange og tilbageholdt indtil 29. september 1947. Han døde i München.

Udmærkelser 
 Verwundetenabzeichen i sort
 Armband "Kreta"
 Tyske kors i guld (27. juli 1942)
 Jernkorset 1. og 2. klasse
 Jernkorsets ridderkost ved egeløv og sværd
 Ridderkors (14. juni 1941)
 564. egeløv (31. august 1944)
 155. sværd (8. maj 1945)

Referencer 

 Berger, Florian (2000). Mit Eichenlaub und Schwertern. Die höchstdekorierten Soldaten des Zweiten Weltkrieges. Selbstverlag Florian Berger. .
 Fellgiebel, Walther-Peer (2000). Die Träger des Ritterkreuzes des Eisernen Kreuzes 1939-1945. Friedburg, Germany: Podzun-Pallas. .
 Kurowski, Franz. Knights of the Wehrmacht Knight's Cross Holders of the Fallschirmjäger. Schiffer Military. .
 Patzwall, Klaus D. and Scherzer, Veit (2001). Das Deutsche Kreuz 1941 – 1945 Geschichte und Inhaber Band II. Norderstedt, Germany: Verlag Klaus D. Patzwall. .
 Scherzer, Veit (2007). Die Ritterkreuzträger 1939–1945 Die Inhaber des Ritterkreuzes des Eisernen Kreuzes 1939 von Heer, Luftwaffe, Kriegsmarine, Waffen-SS, Volkssturm sowie mit Deutschland verbündeter Streitkräfte nach den Unterlagen des Bundesarchives (in German). Jena, Germany: Scherzers Miltaer-Verlag. .

Eksterne henvisninger 

 Eugen Meindl @ Die Ritterkreuzträger 1939-45 
 Eugen Meindl @ Island farm special camp: XI Pows held at Bridgend 

Tysklands militære personel i 1. verdenskrig
Tysklands militære personel i 2. verdenskrig
Generaler fra Tyskland
Modtagere af Jernkorset
Luftwaffe-personel
Personer fra Baden-Württemberg